
Propunere de
DECIZIE DE PUNERE ÎN APLICARE A CONSILIULUI
privind punerea la dispoziția Danemarcei a asistenței financiare în temeiul Regulamentului (UE) 2025/1106
CONSILIUL UNIUNII EUROPENE,
având în vedere Tratatul privind funcționarea Uniunii Europene,
[bookmark: _Hlk218870434]având în vedere Regulamentul (UE) 2025/1106 al Consiliului din 27 mai 2025 de instituire a Instrumentului „Acțiunea pentru securitatea Europei” (SAFE) prin consolidarea industriei europene de apărare[footnoteRef:1], în special articolul 8 alineatul (6), [1: 	Regulamentul (UE) 2025/1106 al Consiliului din 27 mai 2025 de instituire a Instrumentului „Acțiunea pentru securitatea Europei” (SAFE) prin consolidarea industriei europene de apărare (JO L, 2025/1106, 28.5.2025, ELI: http://data.europa.eu/eli/reg/2025/1106/oj).] 

având în vedere propunerea Comisiei Europene,
[bookmark: _Hlk216364633]întrucât:
[bookmark: _Hlk218868365](1)	Comisia a lansat o cerere de exprimare a interesului pentru a primi asistență financiară în cadrul Instrumentului „Acțiunea pentru securitatea Europei” (SAFE) prin consolidarea industriei europene de apărare („instrumentul SAFE”), solicitând statelor membre să prevadă o valoare orientativă maximă și o valoare orientativă minimă a împrumutului. Până la 29 august 2025, 19 state membre și-au exprimat interesul de a obține asistență financiară în temeiul Regulamentului (UE) 2025/1106.
[bookmark: _Hlk218868880](2)	La 9 septembrie 2025, Comisia a notificat statelor membre solicitante alocarea provizorie a cuantumurilor împrumuturilor pentru fiecare stat membru.
[bookmark: _Hlk218870488](3)	La 28 noiembrie 2025, Danemarca a prezentat o cerere de asistență financiară în conformitate cu articolul 7 alineatul (1) din Regulamentul (UE) 2025/1106 (denumită în continuare „cererea”), însoțită de un plan de investiții pentru industria europeană de apărare (denumit în continuare „planul”).
[bookmark: _Hlk218870606](4)	Comisia a evaluat cererea în raport cu condițiile prevăzute în Regulamentul (UE) 2025/1106.
(5)	În conformitate cu articolul 7 din Regulamentul (UE) 2025/1106, planul a fost motivat și justificat în mod corespunzător și a prezentat o descriere a produselor din domeniul apărării și a celorlalte produse utilizate în scopuri de apărare.
(6)	Comisia a constatat că cererea îndeplinește condițiile prevăzute la articolul 4 din Regulamentul (UE) 2025/1106 pentru utilizarea instrumentului SAFE. În special, acesta asigură faptul că activitățile, cheltuielile și măsurile legate de produsele din domeniul apărării sau de alte produse utilizate în scopuri de apărare sunt efectuate prin achiziții publice în comun sau prin achiziții publice unice. Acestea au, de asemenea, obiectivul de a accelera adaptarea industriei de apărare la schimbările structurale și/sau de a îmbunătăți disponibilitatea în timp util a produselor din domeniul apărării și/sau de a asigura interoperabilitatea și interschimbabilitatea în întreaga Uniune. 
(7)	Comisia a constatat, de asemenea, că cererea conține o descriere a măsurilor planificate menite să asigure conformitatea cu articolul 16 și cu normele privind achizițiile publice din Regulamentul (UE) 2025/1106, inclusiv o descriere a modului în care trebuie asigurată această conformitate.
(8)	Prin urmare, în conformitate cu articolul 8 alineatul (3) din Regulamentul (UE) 2025/1106, Comisia este în măsură să confirme că cererea îndeplinește condițiile prevăzute în regulamentul respectiv.
(9)	În conformitate cu articolul 8 alineatul (5) din Regulamentul (UE) 2025/1106, Comisia a luat în considerare nevoile de finanțare existente și preconizate ale Danemarcei, precum și cererile de asistență financiară în temeiul respectivului regulament deja prezentate sau prevăzute a fi prezentate de alte state membre, aplicând în același timp principiile egalității de tratament, solidarității, proporționalității și transparenței.
(10)	Prezenta decizie nu ar trebui să aducă atingere obligației și rezultatului niciuneia dintre procedurile prevăzute în Regulamentul (UE) 2024/1263 al Parlamentului European și al Consiliului[footnoteRef:2] și în Regulamentul (CE) nr. 1467/97 al Consiliului[footnoteRef:3]. [2: 	Regulamentul (UE) 2024/1263 al Parlamentului European și al Consiliului din 29 aprilie 2024 privind coordonarea eficientă a politicilor economice și supravegherea bugetară multilaterală și de abrogare a Regulamentului (CE) nr. 1466/97 al Consiliului (JO L 2024/1263, 30.4.2024, ELI: http://data.europa.eu/eli/reg/2024/1263/oj).]  [3: 	Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (JO L 209, 2.8.1997, p. 6, ELI: http://data.europa.eu/eli/reg/1997/1467/oj).] 

(11)	Prezenta decizie nu aduce atingere normelor relevante adoptate în temeiul articolului 322 din TFUE, în special Regulamentului financiar și Regulamentului (UE, Euratom) 2020/2092 al Parlamentului European și al Consiliului[footnoteRef:4]. În conformitate cu articolul 10 alineatul (2) din Regulamentul SAFE, acordul de împrumut ar trebui să stabilească toate măsurile adecvate necesare pentru protecția intereselor financiare ale Uniunii, [4: 	Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (JO L, 2024/2509, 26.9.2024 și Regulamentul (UE, Euratom) 2020/2092 al Parlamentului European și al Consiliului din 16 decembrie 2020 privind un regim general de condiționalitate pentru protecția bugetului Uniunii (JO L 433 I, 22.12.2020, p. 1.).] 

ADOPTĂ PREZENTA DECIZIE: 
[bookmark: _Hlk218870749]Articolul 1
Cererea de asistență financiară în cadrul Instrumentului „Acțiunea pentru securitatea Europei” (SAFE) prin consolidarea industriei europene de apărare prezentată de Danemarca la 28 noiembrie 2025 îndeplinește condițiile prevăzute în Regulamentul (UE) 2025/1106, în special cele prevăzute la articolul 4, la articolul 7 alineatul (2) și la articolul 16.
Articolul 2
(1) Uniunea pune la dispoziția Danemarcei un împrumut de maximum 46 796 822,00 EUR.
(2) Uniunea pune sprijinul sub formă de împrumut la dispoziția Danemarcei. Uniunea pune la dispoziție suma de 7 019 523,30 EUR cu titlu de plată de prefinanțare.
Articolul 3
Prezenta decizie se adresează Regatului Danemarcei.
Adoptată la Bruxelles,
	Pentru Consiliu
	Președintele

